**Қазақстан Республикасы Білім және ғылым министрлігі**

# Техникалық және кәсіптік білім

Тіркеу № \_\_\_\_\_\_\_\_\_\_\_\_\_

«\_\_\_\_»\_\_\_\_\_\_\_\_\_\_2020 жыл

# ҮЛГІЛІК ОҚУ БАҒДАРЛАМАСЫ

**АЛҒАШҚЫ ӘСКЕРИ ЖӘНЕ ТЕХНОЛОГИЯЛЫҚ ДАЙЫНДЫҚ**

(қоғамдық-гуманитарлық бағыт/

жаратылыстану-математикалық бағыт)

негізгі орта білім базасында

Нұр-Сұлтан 2020

Бағдарлама жаратылыстану-математикалық бағытындағы

жалпы білім беретін пәндер бойынша оқу-әдістемелік бірлестігінде

қаралды және ұсынылды

Хаттама № 2 « 03 » шілде 20 20 жыл

Бағдарлама Қазақстан Республикасының Білім және ғылым министрлігінің

техникалық және кәсіптік, орта білімнен кейінгі білім берудің

Республикалық оқу-әдістемелік кеңесінде қаралды және мақұлданды

Хаттама № 1 « 15 » шілде 20 20 жыл

**Мазмұны**

|  |  |  |
| --- | --- | --- |
| № | Атауы | Беті |
| 1. | Түсіндірме жазба | 4 |
| 2. | Пәннің тақырыптық жоспары | 7 |
| 3. | Оқу-далалық жиынының тақырыптық жоспары | 9 |
| 4. | Оқыту нәтижелері және бағалау критерийлері | 10 |
| 5. | Оқу-далалық жиынының оқыту нәтижелері және бағалау критерийлері | 26 |
| 6. | Әдебиеттер мен оқу құралдарының тізімі | 32 |

**1. Түсіндірме жазба**

Үлгілік оқу бағдарламасы Қазақстан Республикасы Білім және ғылым министрінің 2018 жылғы 31 қазандағы № 604 «Білім берудің барлық деңгейінің мемлекеттік жалпыға міндетті білім беру стандарттарын бекіту туралы» және Қазақстан Республикасының Білім және ғылым министірінің 2012 жылғы 8 қарашадағы № 500 «ҚР бастауыш, негізгі орта, жалпы орта білім берудің үлгілік оқу жоспарларын бекіту туралы» бұйрықтарына сәйкес әзірленген.

Ұсынылған әдебиеттер тізімі Қазақстан Республикасы Білім және ғылым министрінің 2019 жылғы 17 мамырдағы № 217 «Оқулықтардың, оқу-әдістемелік кешендердің, құралдардың және басқа да қосымша әдебиеттердің, оның ішінде электрондық жеткізгіштердің тізбесін бекіту туралы» бұйрығы негізінде жасалған.

Қазақстан Республикасының білім беру ұйымдарында алғашқы әскери және технологиялық дайындықты жастарға ұйымдастыру және өткізу үшін негіз болып табылады:

# 1) «Әскери қызмет және әскери қызметшілердің мәртебесі туралы» Қазақстан Республикасының 2012 жылғы 16 ақпандағы Заңы;

# 2) «Бастапқы әскери дайындық қағидаларын бекіту туралы» Қазақстан Республикасы Қорғаныс министрінің 2017 жылғы 12 шілдедегі № 347 бұйрығы (Нормативтік құқықтық актілерді мемлекеттік тіркеу тізілімінде № 15725 болып тіркелген);

3) «Көлік құралының сәйкестендіру нөмірі бойынша көлік құралдарының жекелеген түрлерін мемлекеттік тіркеу және есепке алу, Механикалық көлік құралдарын жүргізушілерді даярлау, Емтихандар қабылдау және жүргізуші куәліктерін беру қағидаларын бекіту туралы» Қазақстан Республикасы Ішкі істер министрінің 2014 жылғы 2 желтоқсандағы № 862 бұйрығы (Нормативтік құқықтық актілерді мемлекеттік тіркеу тізілімінде № 10056 болып тіркелген).

Алғашқы әскери және технологиялық дайындық меншік түрі мен ведомстволық бағыныстылығына қарамастан, барлық типтегі орта кәсіби білім беретін оқу орындары (колледждер) мен кәсіби-техникалық мектептердегі әскерге шақырылуға дейінгі және әскерге шақырылу жасындағы білім алушылардың міндетті оқытылатын пәні болып табылады.

Пәннің мақсаты – білім алушыға мемлекетті қорғау негіздері туралы ойының қалыптасуын, Қазақстан Республикасының Қарулы Күштерінің арналуын және түрлері мен ерекшеліктерін түсіндіру, әскери қызметтің маңызын, Қазақстан Республикасының әр азаматының қасиетті парызы және міндетін оқыту.

Пәннің міндеттері:

1. әскери анттың, Қазақстан Республикасы Қарулы Күштерінің жарғыларының негізгі талаптары туралы білімін қалыптастыру;
2. әскери бөлімдердің қару-жарағы мен әскери техникасы, жеке құрамның өмірі мен орналасуымен таныстыру;
3. қажетті әскери білім мен практикалық дағдыларды ақпараттық технологияны пайдалана отырып робототехникада, дөңгелекті машиналарды жүргізудің негіздері және төтенше жағдайда адам өмірі қауіпсіздігі негіздерінде қалыптастыру;
4. жастарға қазақстандық патриотизм мен Отанына деген адалдық сезімін дарытуға тәрбиелеу;
5. әскери істерге байланысты мамандық кәсібіне оң көзқараста тәрбиелеу;
6. оку пәні қазақстан әскерінің даму тарихымен танысу және оның бүгінгі жай- күйін оқу арқылы әскери тұрғыдан жігерлі, батыл, денсаулығы мықты, білімді тұлғаны дамытуға бағытталған.
7. жеке қауіпсіздік және қоршаған ортаның қауіпсіздігі мәселелеріне саналы және жауапты қарым-қатынасты қалыптастыру.

Алғашқы әскери және технологиялық дайындық пәнінде теориялық сабақтармен қатар тәжірибелік сабақтар да қарастырылған. Теориялық сабақтарда әр түрлі дидактикалық көрнекі құралдармен түсіндіру сабақтары және жаңартылған әдістерді қолдану арқылы өткізіледі. Тәжірибелік сабақтарда әскери құралдар мен әскери-техникалық жабдықтарды пайдалана отырып жұмыстар жүргізіледі.

Алғашқы әскери және технологиялық дайындық пәні толық оқу жылында 90 сағат көлемінде оқытылады. (Оның 30 сағаты оқу-далалық жиынына берілген).

Білім алушылардың практикалық дағдылары мен біліктіліктерін шыңдау және жетілдіру, сонымен қатар әскери істі оқып-үйренуге деген қызығушылықтарын арттыру мақсатында оқу жылының соңында ер балалармен 30 сағат көлеміндегі бес күндік оқу-далалық (лагерьлік) жиыны өткізіледі.

Ал қыз балалармен медициналық білім негіздері тарауы бойынша арнайы мамандармен 30 сағат көлемінде тәжірибелік сағаттар өткізіледі.

Оқу-дала жиыны курсы алғашқы әскери және технологиялық дайындық бағдарламасының міндетті кезеңі болып табылады. Ол жергілікті атқару органдарымен бірлесіп ұйымдастырылады және білім беру ұйымдарының оқу сағаттарымен қамтамасыз етіледі.

Алғашқы әскери және технологиялық дайындық сабағында оқытушы-ұйымдастырушы мен қатысушы арасындағы өзара қарым-қатынас Қазақстан Республикасы Қарулы Күштерінің жарғылары талаптарына сай жүргізілуі қажет.

Барлық жалпы білім беру мектептерінде меншік түрі мен ведомстволық бағыныстылығына қарамастан «Алғашқы әскери және технологиялық дайындық» пәні бойынша құралдар және жиһаздармен жабдықтау нормасына сәйкес көрнекіліктер, көрнекі үгіт-насихат стендтері және техникалық оқыту құралдарымен қамтамасыз етілуі үнемі жетілдіріліп отырады.

Кіріспе сабақты өткізу кезінде жастарды әскери қызметке даярлау және Қазақстан Республикасын қорғауға, алғашқы әскери дайындықтың оқу бағдарламасының талаптарын орындау үшін адамгершілік-жігер, психологиялық және денелік сапаларды жұмылдыра білу қажеттілігіне баса назар аударылады.

Алғашқы әскери дайындықты оқытушы-ұйымдастырушы әскери іс негіздерін оқыту үдерісінде жастардың бойында азаматтық таным, Қазақстан Республикасының тәуелсіздігін қорғау қажеттілігіне деген сенімділік, әскери қызметке деген саналы жауапкершілікті қалыптастыру тәрбиелеу мен оқытудың басты міндеттерін шешеді.

Әр сабақ сайын жастардың әскери анттың рөлі мен маңызын түсінулеріне, Қазақстан Республикасы Қарулы Күштеріне, оның дәстүрлері мен әскер түрлерінде қызмет ету ерекшеліктеріне, әскери мамандыққа деген қызығушылықтарын дамытып, жастардың әскери білім алуларына деген ұмтылыстарын ынталандыру керек, Қазақстан Республикасы Қарулы Күштерінің жарғылары – бұл Әскери Күштердің тұрмыс-тіршіліктерін реттестіретін құжаттар жиынтығы, ал жарғы талаптарын орындау – әрбір әскери қызметкердің міндеті екендігін түсіндіру қажет.

Тактикалық дайындық бөлімі оқыту мен үйретудің негізін қалаушы тараулардың бірі болып табылады, ол алғашқы әскери дайындық бойынша оқу материалын кешенді оқытуды қамтамасыз етеді:

1) білім алушылар сабақ кезінде қаруды және қол гранаталарын қолдану техникасы бойынша дағдыларды нық игереді;

2) тактикалық дайындық бойынша практикалық сабақтар өткізу үшін винтовка, оқу автоматтары (пулеметтері), сондай-ақ оқу гранаталарының қалтасы болуы міндетті.

Атыс дайындығы бөлімі бойынша сабақ өткізу кезінде қару және оқ-дәрілерді қолданудың қауіпсіздік ережелеріне баса назар аударған дұрыс;

1) білім алушылар сабақ кезінде атыс қаруының құрылысы, оларды атуға даярлау мен ату, сондай-ақ қаруды күту және сақтау ережелерін игереді.

2) атыс дайындығы бойынша тәжірибелік сабақтар үшін АК-74 автоматы макеті, пневматикалық винтовка қарастырылуы қажет.

Саптық дайындық бөлімі бойынша сабақтар арнайы алаңда (плацта) өткізіледі:

1) практикалық сабақтарды өткізу кезінде оқушыларды үйрету әдістемесіне баса назар аударылады, оқытушының саптық тәсілді тұтас және бөлшектеп көрсетуі;

2) білім алушыларға сабақ міндетті түрде жаттығу реттінде қарастырылады.

Әскери топография бөліміндеоқушыларға басқа (бөтен) жерлерде картасыз бағдарлау, сол ауданда өзінің орналасқан орнын анықтау және азимут бойынша жүру бағытын компастың көмегімен және компассыз табуды үйренеді, сонымен қатар қашықтықтан басқарылатын ұшу аппараттарымен алынған ақпараттарды пайдалануды оқыту.

Өмір қауіпсіздік негіздері және информациялық технологиялар дайындық бөліміндеазаматтық қорғаныс пен медициналық білім негіздерітуралы қарастырады. Бұл тарауда Қазақстан Республикасы халықтарына террорлық, табиғи және техногенді апат және қауіп төнген жағдайдағы іс-шаралар ұйымдастыру туралы айтылады.

Технологиялық дайындық бөлімінде көлік құралдарын жүргізудегі жалпы ережелер, жол қозғалысына қатысушылардың міндеттері, реттеуші мен бағдаршам дыбыстары, жол белгілері, жол сызықтары мен олардың сипаты, қозғалыс жылдамдығы, әр түрлі жағдайда қозғалыс жасау. Жүк пен жолаушылар тасмалдау туралы айтылады.

Әр оқу орны алғашқы әскери және технологиялық дайындық пәнін жыл бойына өткізу үшін күнтізбелік тақырыптық жоспар әзірлейді.

Оқыту үдерісінде оқу пәндермен пәнаралық байланыс іске асырылады:

1) «Қазақ тілі», «Орыс тілі», «Ағылшын тілі»: сөз қорын алғашқы әскери және технологиялық дайындық саласына қатысты терминдермен толықтыру;

2) «Физика»: уақыт, кеңістік және материяның физикалық процесінің адам және қоғамға тигізетін әсерін білу;

3) «Биология»: адам гигиенасы және физиологиясын білу, сонымен қатарзиянды дағдылардың ағзаға тигізетін зияны туралы білімді қолдану;

4) «Химия»: уытты заттардың адам ағзасына тигізетін әсерін білу; әскери істе қолданылатын жарылғыш заттарды қолданғандағы қауіпсіздік тәртібін білу;

5) «Дүниежүзі тарихы», «Қазақстан тарихы»: отансүйгіштікті тәрбиелеу, Қазақстан халқының тарихы мен мәдениетіне деген құрметті тәрбиелеу, бір тарихи процес ретінде адамзаттың тарихын білу;

6) «Құқық негіздері»: мемлекеттің заң шығару негіздерін, Қазақстан азаматының құқығы мен міндеттерін білу;

7) «География»: бағыт тұстарын білу, түрлі белгілер және топографиялық карта бойынша жергілікті жерде бағдарлау біліктілігі, қазіргі кезеңдегі Қазақстан Республикасының аумағы мен шекараларын анықтау;

8) «Дене шынықтыру»: саптық жаттығуларды қолдану, граната лақтыру, кедергілер жолағынан өту;

9) «Информатика»: білім беру процесін сүйемелдеуде білім алушылардың білімінің сапасын арттыру мақсатында IT-технология білімін пәндік ақпараттық ортада моделдеу, құрастыру және талдау.

Техникалық және кәсіптік білім беру ұйымдарының жұмыс оқу бағдарламаларын құруда төмендегідей құқықтары бар:

* оқытудың әртүрлі технологияларын, түрін, ұйымдастыру әдістері мен оқу процесін бақылау түрлерін таңдауға;
* оқу уақытының жалпы сағат көлемін бөлімдер мен тақырыптарға бөлуге(пәнді оқытуға бөлінген сағат көлемінен);
* оқу бағдарламасын оқуда оның ретін негіздеп өзгертуге.

**2. Пәннің тақырыптық жоспары**

|  |  |  |  |  |
| --- | --- | --- | --- | --- |
| **№** | **Бөлімдер мен тақырыптардың атауы** | **Сағат саны** | | |
| **Барлығы** | **Сабақтар** | |
| **теориялық** | **практикалық** |
| **Кіріспе** | | **\*** | **\*** | **\*** |
| **1 бөлім. Қазақстан Республикасының Қарулы Күштері – мемлекеттік қауіпсіздіктің кепілі** | | **\*** | **\*** | **\*** |
| 1 | Тақырып 1. Мемлекет қорғанысының конституциялық негіздері |  |  |  |
| 2 | Тақырып 2. Қазақстан Республикасы Қарулы Күштерінің әскери рәміздері |  |  |  |
| 3 | Тақырып 3. Экстремизм және терроризмнің ұлттық қауіпсіздікке тигізетін салдары. Экстремизм түрлері |  |  |  |
| **2 бөлім. Әскери қызметтің құқықтық негіздері** | | **\*** | **\*** | **\*** |
| 4 | Тақырып 1. Әскери қызмет – Қазақстан Республикасы азаматтарының мемлекеттік қызметінің ерекше түрі |  |  |  |
| 5 | Тақырып 2. Қазақстан Республикасы азаматтарының әскери міндеттерін сақтау |  |  |  |
| 6 | Тақырып 3. Әскери қызметшінің мәртебесі. Әскери қызметшілердің негізгі құқықтары мен міндеттері |  |  |  |
| **3 бөлім. Қазақстан Республикасы Қарулы Күштерінің, басқа да әскерлері мен әскери құрылымдарының жалпыәскери жарғылары** | | **\*** | **\*** | **\*** |
| 7 | Тақырып 1. Қазақстан Республикасы Қарулы Күштері, басқа әскерлер және әскери құрылымдарының жалпыәскери жарғылары |  |  |  |
| 8 | Тақырып 2. Әскери қызметкерлер жəне олардың өзара қарым-қатынастары |  |  |  |
| 9 | Тақырып 3. Әскери тәртіп, оның мәні мен маңызы |  |  |  |
| **4 бөлім. Тактикалық дайындық** | | **\*** | **\*** | **\*** |
| 10 | Тақырып 1. Мотоатқыш бөлімшесінің ұйымдастыру және ұрыстық мүмкіндіктері |  |  |  |
| **5 бөлім. Атыс дайындығы** | | **\*** | **\*** | **\*** |
| 11 | Тақырып 1. Калашников автоматы және қол пулеметі |  |  |  |
| 12 | Тақырып 2. Калашников автоматын (қол пулеметін) жартылай бөлшектеу жəне жинақтау |  |  |  |
| 13 | Тақырып 3. Калашников автоматын (қол пулеметін) атуға дайындау |  |  |  |
| 14 | Тақырып 4. Жарықшақты қол гранаталары |  |  |  |
| 15 | Тақырып 5. Ату негіздері |  |  |  |
| 16 | Тақырып 6. Ату ережесі |  |  |  |
| **6 бөлім. Саптық дайындық** | | **\*** | **\*** | **\*** |
| 17 | Тақырып 1. Сап және оның элементтері. Саптық тұрыс |  |  |  |
| 18 | Тақырып 2. Бір орында орындалатын бұрылулар. Саптық және жорықтық адыммен қозғалу |  |  |  |
| 19 | Тақырып 3. Саптық тәсілдер және қозғалыс |  |  |  |
| 20 | Тақырып 4. Бөлімшені сапқа тұрғызу |  |  |  |
| **7 бөлім. Әскери топография** | | **\*** | **\*** | **\*** |
| 21 | Тақырып 1. Жергілікті жерде картасыз бағдарлау |  |  |  |
| 22 | Тақырып 2. Магнитті азимутты анықтау |  |  |  |
| **8 бөлім. Әскери роботты техникалардың негіздері** | | **\*** | **\*** | **\*** |
| 23 | Тақырып 1. Әскери роботты техникалардың негіздері |  |  |  |
| 24 | Тақырып 2. Роботтарды басқару алгоритмі |  |  |  |
| 25 | Тақырып 3. Роботтарға арналған тапсырмалар |  |  |  |
| **9 бөлім. Өмір қауіпсіздігі және ақпараттық технологиялар негіздері** | | **\*** | **\*** | **\*** |
| 26 | Тақырып 1. Шаруашылық объектісінің азаматтық қорғанысы |  |  |  |
| 27 | Тақырып 2. Ядролық қару және оның сипаттамасы |  |  |  |
| 28 | Тақырып 3. Химиялық қару |  |  |  |
| 29 | Тақырып 4. Биологиялық (бактериологиялық) қару |  |  |  |
| 30 | Тақырып 5. Тыныс алу мүшелерін қорғау құралдары |  |  |  |
| 31 | Тақырып 6. Теріні қорғаудың жеке құралдары |  |  |  |
| 32 | Тақырып 7. Ұжымдық қорғану құралдары |  |  |  |
| 33 | Тақырып 8. Қауіпсіздік негіздері және қауіптерді жіктеу |  |  |  |
| 34 | Тақырып 9. Қоршаған орта мен адамның қауіпсіздігі |  |  |  |
| 35 | Тақырып 10. Техногендік сипаттағы қауіптілік |  |  |  |
| 36 | Тақырып 11. Экологиялық қауіпсіздік |  |  |  |
| 37 | Тақырып 12. Халықты шоғырландыру мен көшіру. |  |  |  |
| 38 | Тақырып 13. Табиғи жағдайда автономды өмір сүру |  |  |  |
| 39 | Тақырып 14. Криминогендік жағдайларда өзін-өзі қауіпсіз ұстау негіздері |  |  |  |
| 40 | Тақырып 15. Террористік акт қаупі кезінде жеке қауіпсіздікті қамтамасыз ету |  |  |  |
| 41 | Тақырып 16. Ақпараттық кеңістіктегі киберқауіпсіздік негіздері |  |  |  |
| 42 | Тақырып 17. Әртүрлі тұрмыстық жағдайларда жеке қауіпсіздікті қамтамасыз ету |  |  |  |
| 43 | Тақырып 18. Жаппай зақымдану кезіндегі алғашқы көмек көрсету |  |  |  |
| 44 | Тақырып 19. Жарақат алу, қан ағу және күйік шалу кезінде көрсетілетін алғашқы көмек |  |  |  |
| 45 | Тақырып 20. Негізгі жұқпалы аурулар. Уланулар, интоксикация және олардың алдын алу |  |  |  |
| 46 | Тақырып 21. Жол-көлік оқиғасы кезінде зардап шеккендерге алғашқы көмек көрсету |  |  |  |
| **10 бөлім. Технологиялық дайындық** | | **\*** | **\*** | **\*** |
| 47 | Тақырып 1. Дөңгелекті машиналарды жүргізу негіздері мен ережелері |  |  |  |
| 48 | Тақырып 2. Жол қозғалысына қатысушылардың міндеттері |  |  |  |
| 49 | Тақырып 3. [Бағдаршамдар мен реттеушінің сигналдары](http://www.carin.kz/pdd-rk/5/) |  |  |  |
| 50 | Тақырып 4. Жол белгілері.Ескерту белгілері |  |  |  |
| 51 | Тақырып 5. Жол белгілері.Тыйым салынған белгілер |  |  |  |
| 52 | Тақырып 6. Жол белгілері. Нұсқаулық белгілер |  |  |  |
| 53 | Тақырып 7. Жол таңбалары және олардың сипаттамалары |  |  |  |
| 54 | Тақырып 8. Қозғалыс жылдамдығы |  |  |  |
| 55 | Тақырып 9. Әртүрлі жағдайдағы қозғалыс |  |  |  |
| 56 | Тақырып 10. Жолаушылар мен жүктерді тасымалдау |  |  |  |
| **Барлығы** | | **60** | **47** | **13** |
| **Оқу далалық жиыны** | | **30** | **0** | **30** |
| **Барлығы (пән бойынша)** | | **90** | **47** | **43** |

**3. Оқу-далалық жиынының тақырыптық жоспар**

|  |  |  |
| --- | --- | --- |
| **№** | **Бөлім, сабақ тақырыптарының атаулары және оларды сағаттарға бөлу** | **Сағат саны** |
| **1 бөлім. Тактикалық дайындық – 14 сағат** | | |
| 1 | Тақырып 1. Әскери бөлімнің (бөлімшенің) қару-жарағы және әскери техникасы |  |
| 2 | Тақырып 2. Бөлімшенің ұрыстық және жорықтық орналасу тәртібі |  |
| 3 | Тақырып 3. Қорғанудың дербес құралдарын қолдануға жаттығу |  |
| 4 | Тақырып 4. Ұрыстағы сарбаздың әрекеттері |  |
| 5 | Тақырып 5. Қорғаныстағы сарбаз |  |
| 6 | Тақырып 6. Шабуылдағы сарбаз |  |
| 7 | Тақырып 7. Бақылаушы сарбаз |  |
| 8 | Тақырып 8. Шолушы сарбаз |  |
| **2 бөлім. «Атыс дайындығы» – 6 сағат** | | |
| 1 | Тақырып 1. Калашников автоматын жартылай бөлшектеу жəне жинақтау жаттығулары |  |
| 2 | Тақырып 2. Атуға ыңғайлануға жаттығу (АК-74, пневматикалық винтовка) |  |
| 3 | Тақырып 3. Қол гранаталарын лақтыру |  |
| 4 | Тақырып 4. Автоматтан (пневматикалық винтовкадан) ату |  |
| **3 бөлім. Қазақстан Республикасы Қарулы Күштері, басқа әскерлер және әскери құрылымдарының жалпыәскери жарғылары – 4 сағат** | | |
| 1 | Тақырып 1. Әскери бөлімнің (бөлімшенің) орналасуы, өмірі және күнделікті тұрмыс-тіршілігі |  |
| 2 | Тақырып 2. Рота бойынша тәуліктік кезекшінің міндеттері |  |
| 3 | Тақырып 3. Сақшының міндеттері |  |
| 4 | Тақырып 4. Бекеттегі сақшының міндеттері және орындайтын әрекеттері |  |
| **4 бөлім. Саптық дайындық – 4 сағат** | | |
| 1 | Тақырып 1. Әскери сәлемдесу |  |
| 2 | Тақырып 2. Саптан шығу және қайта сапқа тұру |  |
| 3 | Тақырып 3. Саптық тәсілдер және қарумен орындалатын қимылдар |  |
| 4 | Тақырып 4. Бөлімшенің сабы |  |
| **5 бөлім. Әскери топография – 2 сағат** | | |
| 1 | Тақырып 1. Азимут бойынша қозғалыс |  |
| **Барлығы** | | **30** |

**4. Оқыту нәтижелері және бағалау критерийлері**

|  |  |  |  |  |
| --- | --- | --- | --- | --- |
| **№** | **Бөлімдердің атауы** | **Бөлімдердің мазмұны** | **Оқыту нәтижелері** | **Бағалау критерийлері** |
|  | **Кіріспе** | 1) Алғашқы әскери және технологиялық дайындық пәнінің мақсаты, міндеттері мен мазмұны. Алғашқы әскери және технологиялық дайындық пәнінің ұйымдастырудағы заңдық негіздер. Алғашқы әскери және технологиялық дайындық пәнінде білім алушылардың құқығы мен міндеттері. | 1) Алғашқы әскери және технологиялық дайындық пәнін ұйымдастырудағы құқықтық негіздер және алғашқы әскери және технологиялық дайындық пәнінің мақсаты мен міндеттерін білу. | 1)Алғашқы әскери және технологиялық дайындық пәнінің мақсаты мен міндетін анықтайды;  2) Алғашқы әскери және технологиялық дайындық пәнін ұйымдастырудағы нормативті-құқықтық негіздерін атайды. |
| 2) Алғашқы әскери және технологиялық дайындық пәнінде білім алушылардың міндеттері мен құқықтарын білу. | 1) Алғашқы әскери және технологиялық дайындық пәнінде білім алушылардың міндеттері мен құқықтарын атайды.  2) Қазақстан Республикасының «Әскери қызмет және әскери қызметшілердің статусы» туралы Заңына сәйкес білім алушыларға қойылған талаптарды орындайды. |
| **1** | **Қазақстан Республикасының Қарулы Күштері – мемлекеттік қауіпсіздіктің кепілі.** | 1) Мемлекет қорғанысының конституциялық негіздері – Мемлекеттің қауіпсіздігін қамтамасыз етудегі Қазақстан Республикасы Конституциясының негізгі ережелері. Қазақстан Республикасы Қарулы Күштері, олардың құрамы және атқаратын қызметтерін;  2) Қазақстан Республикасы Қарулы Күштерінің әскери рәміздері – Қазақстан Республикасы Қарулы Күштерінің әскери рәміздері. Әскери бөлімнің жауынгерлік туы. Әскери анттың əскери қызметкерлерге қоятын талаптары. Әскери қызмет – Қазақстан Республикасы азаматтарының қасиетті борышы және міндеттерін;  3) Экстремизм және терроризмнің ұлттық қауіпсіздікке тигізетін салдары – Экстремизм түрлері: саяси, діни, экономикалық және экологиялық. Экстремизм, терроризм, олардың өзіндік сипаттары. Қазіргі әлемдегі террорлық қауіп-қатерлердің ұлғаю себептерін қамтиды. | 1)Қазақстан Республикасы қорғанысының Конституциясының негізін; қауіпсіздікті қамтамаз етудегі еліміздің Қарулы Күштерінің маңызы мен ролін білу. | 1) Қазақстан Республикасы Қарулы Күштері үшін маман даярлаудың жүйесін, Қазақстан Республикасы Конституциясының 36-бабын түсіндіреді;  2) Қазақстан Респуликасы Қарулы Күштері құрамы айырмасы мен ұйымдастырылған құрылымын түсіндіреді; |
| 2) Ұлттың қауіпсіздігіне төнетін қауіпті факторларды білу.  Әскери ант, Қазақстан Республикасы Қарулы Күштері рәміздерін білу. | 1) Қазақстан Республикасы Қарулы Күштерінің әскери рәміздерін ажыратады.  2) Әскери ант талаптарының мазмұны мен маңызын түсіндіреді.  3) Терроризм мен экстремизм түрлерін, олардың өздеріне тән белгілерін атайды. |
| **2** | **Әскери қызметтің құқықтық негіздері.** | 1) Әскери қызмет – Қазақстан Республикасы азаматтарының мемлекеттік қызметінің ерекше түрі – Әскери қызметті өткеру қажеттілігі. Қазақстан Республикасы азаматтарының әскери міндеттері туралы заңдары;  2) Қазақстан Республикасы азаматтарының әскери міндеттерін сақтау – Әскери есепке алу, әскери қызметке даярлау, әскери қызметке кірісу. Әскери қызмет (баламалы, келісімшарт бойынша), запаста болу;  3) Әскери қызметшінің мәртебесі. Әскери қызметшілердің негізгі құқықтары мен міндеттері – Әскери қызметті өткеру тәртібі мен мазмұны. Әскери қызмет мерзімі. | 1) Қазақстан Республикасы азаматтарының әскери қызметі туралы Заңының талаптарын меңгеру. | 1) «Әскери қызмет және әскери қызметшілердің статусы» туралы Заң баптарын түсіндіреді;  2) Қазақстан Республикасы азаматтарының әскери міндеттері туралы Заң баптарының мазмұнын ашады. |
| 2 Әскери қызметкердің статусы және құқықтары мен міндеттері туралы білу. Әскери қызметті Қазақстан Республикасының мемлекеттік қызметінің ерекше түрі ретінде қабылдау. | 1) Міндетті әскери қызмет ету мен келсімшарт бойынша әскери қызмет етудің мерзімін атайды.  2) Әскери қызмет етудің тәртібін түсіндіреді. |
| **3** | **Қазақстан Республикасы Қарулы Күштерінің, басқа да әскерлері мен әскери құрылымдарының жалпыәскери жарғылары.** | 1) Қазақстан Республикасы Қарулы Күштері, басқа әскерлер және әскери құралымдарының жалпыәскери жарғылары – Қазақстан Республикасы Қарулы Күштері, басқа әскерлер және әскери құралымдарының жалпыәскери жарғылары, олардың әскери ұжым қызметі мен тұрмыс-тіршілігіндегі маңызы. Әскери қызметкерлердің жалпы міндеттері. Әскери атақ және айыру белгілерін;  2) Әскери қызметкерлер және олардың өзара қарым-қатынастары –Бастықтар және бағыныштылар, аға және кіші әскерилер, олардың құқықтары мен міндеттері. Әскери әдептілік ережесі және әскери қызметкерлердің тәртібі. Бұйрық, оны беру жəне орындау тəртібі. Бастықтарға жəне шені жоғарыларға мəлімдеме жасауды;  3) Әскери тәртіп, оның мәні мен мағынасы – Әскери тәртіп, марапаттау және жазалау  Әскери тәртіпті сақтау бойынша әскери қызметшілердің міндеттері. Сарбаздарға көрсетілетін марапат түрлері. Сарбаздарға берілетін тәртіптік жазалауларды қамтиды | 1) Қазақстан Республикасы Қарулы Күштерінің Әскери жарғыларының жалпы негіздері мен құқықтық ережелерін білу. | 1) Қазақстан Республикасы Қарулы Күштері жарғыларының түрлерін атайды.  2) Әскери жарғылардың жалпы мазмұнын ашады. |
| 2) Қазақстан Республикасы Қарулы Күштерінің жоғарғы дәрежедегі жауынгерлік дайындығын қамтамасыз ету және оқу- тәрбие үрдісінде қажетті әскери тәртіпті ұстануда әскери жарғының маңызды талаптарын білу. | 1) Қазақстан Республикасы Қарулы Күштері жарғыларынан әскери тәртіпке байланысты баптарды атайды.  2) Жауапкершілік, ұйымдастырушылық, ерік-жігер, алғашқы әскери және технологиялық дайындыққа жауаптылық сезімдерін бойында қалыптастыруда жарғы талаптарын қолданады. |
| **4** | **Тактикалық дайындық.** | 1) Мотоатқыштар бөлімшесін ұйымдастыру және ұрыстық мүмкіндіктері – Бөлімшені ұйымдастыру. Штаттық қарулану және ұрыстық техника. Бөлімшенің ұрыстық мүмкіндіктерін қамтиды. | 1) Ұрыстың теория мен тәжірибелік сұрақтарын қарсыласты жеңуде маңызды құрал ретінде меңгеру. | 1) Қазіргі заманғы ұрысты іске асыру мен оның ерекшеліктерін және түрлерін сипаттайды.  2) Мотоатқыштар бөлімшесінің ұрыстық мүмкіндігі мен ұйымдасуын ашады.  3) Әр түрлі бөгеттерді өтуде, қарсыластың оқ жаудыру кезінде қозғалыс жасауда, шабуылда және қорғаныста әскери қызметкелердің бөлімше құрамымен іс-әрекет жасауын түсіндіреді.  4)«Химиялық дабыл!», «Газдар!», «Әуе!» дыбыстары бойынша іс-әрекет жасауды түсіндіреді. |
| 2)Ұрыс жағдайында атыс қаруын қолдануды, ұрыс әрекеттерін ұйымдастыруда бастапқы дағдыларды бекітуді, жалпы ұрыс негіздерін меңгеруде негізгі тактикалық дайындық міндеттерін меңгеру. | 1) Алған білімдерін ұрыс кезінде өздеріне оқпана қазу, бақылау мен атыс жүргізу үшін арнайы жер таңдау, кез-келге жерде қозғалыс жасауда тәжірибелік дағдыларын көрсету кезінде қолданады.  2) Қарсыласты жоюдың тәсілдерін атайды. |
| **5** | **Атыс дайындығы.** | 1) Калашников автоматы және қол пулеметі – Қару және патрондарды қолдану кезіндегі қауіпсіздік шаралары. Калашников автоматы және қол пулеметінің атқаратын қызметі, ұрыстық қасиеті, жалпы құрылысы және жұмыс істеу механизмін;  2) Калашников автоматын (қол пулеметін) жартылай бөлшектеу жəне жинақтау – Автоматты жартылай бөлшектеу және жинақтау;  Калашников автоматының атқаратын қызметі, бөлшектері мен механизмдерінің, патронының құрылысын;  3) Калашников автоматын (қол пулеметін) атуға дайындау –Автоматтың керек жарақтары. Автоматтың атудан кейінгі тазалау және майлау тәртібі. Автоматты сақтау. Автоматтың оқтарын тексеру және атысқа дайындау. Ату кезіндегі кідірістер және оны жою амалдарын;  4) Жарықшақты қол гранаталары – Жарықшақты қол гранаталарының (РГД-5, РГН, Ф-1, РГО) атқаратын қызметі және ұрыстық қасиеті. Гранаталар мен тұтандырғыштың құрылысы. Гранатаны лақтырған кездегі бөлшектері мен механизмдерінің жұмысы. Гранатаны лақтыруға дайындауды қамтиды.  5) Ату негіздері – Атыс құбылысы. Оқтың бастапқы ұшу жылдамдығы.  Қарудың тебілісі. Траекторияның пайда болуы. Оқтың тесіп өту және қиратқыш әрекеті. Тура атудың практикалық маңызы;  6) Ату ережесі – Арақашықтықты мыңдық формула арқылы анықтау тәсілдері. Көздеу (дәлдеу) элементтері. Қозғалмайтын нысандар бойынша көздеу нүктесін және көздеуішті тағайындау. | 1) Граната және оқ-дәрілермен, қарумен жұмыс жасаған кездегі негізгі қауіпсіздік ережелері мен қарастырып отырған қарудың бөлшектерін білу. | 1) Атыс қаруынан атыс жүргізу негіздерін сипаттайды.  2) Қарудың арналуын, ұрыстық қасиетін, жалпы құрылымы мен жұмыс қағидаларын түсіндіреді. |
| 2) Атыс қаруын қолданудағы бастапқы тәжірибелік дағдыларды меңгеру. | 1)Қаруды қарау, бөлшектеу және жинауды жүргізеді.  2) Оқ-дәрімен, гранатамен, қарумен жұмыс жасағанда қауіпсіздік ережелерін сақтайды. |
| **6** | **Саптық дайындық.** | 1) Сап және оның элементтері. Саптық тұрыс – Сап және оның элементтері. Алдын-ала және орындауға берілетін пәрмендер. Сапқа тұрғанға дейінгі және саптағы сарбаздың міндеттері Саптық тұрыс. «Сапқа тұр!», «Түзел!», «Тік тұр!», «Еркін тұр!», «Реттел!», «Тоқтат!», «Бас киімдеріңді (киімді) ШЕШ!», «Бас киімдеріңді (бас киімді) КИ!» пәрмендерін орындауды;  2) Бір орында орындалатын бұрылулар.  Саптық және жорықтық адым – Бір қатарлы саптан екі қатарлы сапқа және қайтадан бір қатарлы сапқа тұру. Саптық және жорықтық адыммен қозғалысты қамтиды.  3) Саптық тәсілдер және қозғалыс – Саптық тәсілдерді орнында тұрып орындау. Қозғалыста орындалатын саптық тәсілдер;  4) Бөлімшені сапқа тұрғызу – Бөлімшенің кеңейтілген сапқа тұруы. Бөлімшені жорықтық сапқа тұрғызу. Саптық тәсілдерді орнында және қозғалыста орындау. | 1) Қазақстан Республикасы Қарулы Күштерінің, басқа да әскерлері мен әскери құрылымдарының саптық жарғыларының жалпы негіздері мен талаптарын орындау және білу. | 1) Сапқа тұрғызу, қозғалыс жасау үшін пәрмендер береді, сап элеметтерін анықтайды.  2) Взвод және бөлім құрамында жекеленген саптық тәсілдер бойынша саппен қозғалыс жасау үшін берілген пәрменді орындайды. |
| 2)Меңгерген физикалық, атыс, тактикалық дайындық бойынша дағдыларын сабақ кезінде қолдану. | 1) Берілген бұйрыққа бойынша іс-әрекет жасайды.  2) Жорықтық және саптық адыммен қозғалады, бұрылыстар жасайды. |
| **7** | **Әскери топография.** | 1) Жергілікті жерде картасыз бағдарлау – Бағдарлау туралы түсінік. Компаспен, аспан денелерінің және жергілікті заттар бойынша көкжиек тұстарын анықтау. Өзінің орналасқан жері туралы мәлімдеме жасауды қамтиды;  2) Магнитті азимутты анықтау – Азимут және оны анықтау. Жергілікті жерде бағдарлаудың заманауи дербес жабдықтары. Спутниктік-навигациялық жүйелер туралы жалпы мәліметтерді қамтиды: GPS (Global Positional System), ГЛОНАСС (Глобальная Навигационная Спутниковая Система-Жаһанды Новигациялық Жерсерік Жүйесі), Galileo. | 1) Таныс емес жерде бағдарланудың негізгі тәсілдерін меңгеру. | 1) Құлабыз (компас) және жергілікті нысандар бойыншакөкжиек тұстарын анықтайды.  2) Жергілікті жерде картасыз, қажетті азимут бойынша бағдарлайды.  3)Жергілікті жерде бағдарлану үшін ұшқышсыз қашықтықтан басқарылатын ұшу аппаратының ақпараттарын қолданады. |
| 2) Бағдарлану әдістерін меңгеру. | 1) Ұрыс кезінде техника мен қаруларды тиімді қолдану үшін әскери топография бойынша білімнің маңыздылығын түсіндіреді.  2) Жаһанды Навигациялық Жерсерік Жүйесі ақпараттарын бағалап, қозғалыстың дұрыс бағытын анықтайды. |
| **8** | **Әскери роботты техникалардың негіздері.** | 1) Әскери роботты техникалардың негіздері – Роботтар туралы жалпы мәліметтер. Роботтарды әскери істе пайдалануды;  2) Роботтарды басқару алгоритмі – Роботтың қозғалу траекториясын жоспарлау. Роботтар тобын ұжымдық басқару үлгісі және алгоритмдерін;  3) Роботтарға арналған тапсырмалар – Роботтардың атқара алатын қызметтері.  Жекелеген тактикалық міндеттерді шешу: жергілікті жерлерде бағдарлау, роботтардың қиын жағдайларда қызмет ету тәртібін қамтиды. | 1) Роботтардың ерекше белгілері мен робототехника дамуының негізгі бағытын білу. | 1) Әскери істе роботтарды қолдану мүмкіндіктерін ашады.  2) Роботтарды арнауы бойынша анықтайды және жіктейді. |
| 2) Робототехни-  каның маңыздылығын еліміздің қорғаныс қабілетін күшейтуге бағытталған қолданбалы ғылым ретінде білу. | 1) Әскери робототехниканы пайдалану болашағын талдайды;  2) Адамзат өмірінің әр түрлі салаларда робототехникалық технологиялардың қолданылуын ашады. |
| **9** | **Өмір қауіпсіздігі және ақпараттық технологиялар негіздері.** | 1) Шаруашылық объектісінің азаматтық қорғанысы – Шаруашылық объектісінің  азаматтық қорғанысын (оқу орындарын) ұйымдастырудың құрылымы және оның міндеттері. Азаматтық қорғанысының əскери емес құрылымдар қызметі жəне жабдықталуын;  2) Ядролық қару және оның сипаттамасы – Ядролық жарылыстардың түрлері. Ядролық жарылыстың зақымдаушы факторлары және олардан қорғану тәсілдері. Ядролық зақымдау ошағы және оның сипаттамасы. Нейтронды оқ-дәрілердің зақымдаушы әсерінің ерекшеліктерін;  3) Химиялық қару – Химиялық қару және оны қолдану белгілері. Улаушы заттар, олардың улағыш қасиеті және олардан қорғану тәсілдері туралы қысқаша түсінік. Химиялық зақымдау ошағы, зақымдаудың алғашқы және екінші аумағын;  4) Биологиялық (бактериологиялық) қару – Биологиялық (бактериологиялық) қару, оның зақымдаушы әсері, қолдану белгілерін анықтау. Бактериологиялық құралдар, олардың улағыш әсері және олардан қорғану құралдары туралы қысқаша сипаттама. Бактериологиялық зақымдау ошағы, оның сипаттамасы. Бактериологиялық зақымдау ошағында жүргізілетін іс-шаралар. Карантин және обсервацияны;  5) Тыныс алу мүшелерін қорғау құралдары – Жалпыәскери газтұмылдырық, оның атқаратын қызметі және құрылысы. Азаматтық газтұмылдырықтар құрылысының ерекшеліктері. Сауыт-қорғанысты (маска) таңдау, жарамдылығын тексеру, газтұмылдырықты жинау және қалтаға салу. Газтұмылдырықты алып жүру және пайдалану тәртібі, зақымдалған адамға газтұмылдырық кигізу тәсілдері. Жарамсыз газтұмылдырықты пайдалану. Тыныс алу мүшелерін қорғаудың қарапайым құралдарын;  6) Теріні қорғаудың жеке құралдары – Теріні қорғауға арналған қарапайым құралдар, қосымша герметизациялау және сіңдіру арқылы олардың қорғаныс қасиеттерін арттыру. Арнайы қорғаныс киімінің (Л-1 жеңіл қорғаныс кеудеше, сүзгілі қорғаныс киімі, жалпыәскери қорғаныс жабдығы) атқаратын қызметімен және оларды пайдалану ережелерімен танысуды;  7) Ұжымдық қорғану құралдары – Радиацияға қарсы тасалар мен панаханалар, олардың қорғау қасиеттері, жалпы құрылысы және іштей жабдықталуы. Қарапайым тасаны;  8) Қауіпсіздік негіздері және қауіптерді жіктеу – Қауіптердің негізгі ұғымдары мен жіктелуі. Техника қауіпсіздігі, еңбекті қорғау және қоршаған ортаны қорғау қауіпсіздігі;  9) Қоршаған орта мен адамның қауіпсіздігі – Физикалық, химиялық және биологиялық факторлар арқылы адам денсаулығына әсер ету;  10) Техногендік сипаттағы қауіптілік – Өнеркәсіптік апаттар (авариялар), олардың қысқаша сипаттамасы және ықтимал салдары. Жарылыстық-өрт қаупі бар нысандардағы апаттар (авариялар). Гидродинамикалық апаттар;  11) Экологиялық қауіпсіздік – Ауа және су құрамының ластануы. Минералды тыңайтқыштар мен пестицидтерді пайдалану. Топырақтың ластануы;  12) Эвакуациялау жəне халықты шоғырландыру. Азаматтық қорғаныс дабылы және ол бойынша әрекет ету тәртібі. Эвакуациялау және орналастыру тәсілдері мен тәртібі.  13) Табиғи жағдайда автономды өмір сүру-ерікті және мәжбүрлі автономия. Өмір сүру тәсілдері. Қажетті авариялық қор;  14)Криминогендік жағдайларда өзін-өзі қауіпсіз ұстау негіздері – Көшедегі қауіпсіздік. Қоғамдық орындардағы қауіпсіздік. Адамдар көп жиналатын жерлердегі қауіпсіздік;  15) Террористік акт қаупі кезінде жеке қауіпсіздікті қамтамасыз ету – Жарылыс қаупі пайда болған жағдайдағы тәртіп ережелері. Кепілдікке алынған жағдайда;  16) Ақпараттық кеңістіктегі киберқауіпсіздік негіздері – Киберқауіпсіздіктің негізгі ұғымдары. Әлеуметтік желілерде қауіпсіз қарым-қатынас жасау ережелері. Ашық қол жетімді Wi-fi желілерін қауіпсіз пайдалану ережелері;  17) Әртүрлі тұрмыстық жағдайларда жеке қауіпсіздікті қамтамасыз ету.  18) Жаппай зақымдану кезіндегі алғашқы көмек көрсету – Алғашқы көмек көрсету ерекшеліктері. Көмектің түрлері. Зардап шеккендерді зақымдану ошақтарынан эвакуациялау тәртібі;  19) Жарақат алу, қан ағу және күйік шалу кезінде көрсетілетін алғашқы көмек – Жарақат және олардың асқыну себептері туралы түсінік  Қансырау түрлері және олардың сипаттары. Күйік шалу себептері және олардың ауырлық деңгейлері. Естен танудың себебі. Жарақат алу және қансыраған кезде көрсетілетін алғашқы көмек. Асептика және антисептика туралы түсінікті;  20) Негізгі жұқпалы аурулар. Уланулар, интоксикация және олардың алдын алу – Жұқпалы аурулардың жіктелуі және оның алдын алу. Уланудың негізгі түрлері. Уланудың жалпы алгоритмі. Уланудың негізгі түрлері. Интоксикация кезіндегі көмек;  21) Жол-көлік оқиғасы кезінде зардап шеккендерге алғашқы көмек көрсету – Автомобильдегі дәрі қобдишасында болатын дәрілік препараттардың тізбесі мен мақсаты. Әртүрлі жарақаттар кезінде алғашқы көмек көрсету ережелері. Жүрек қызметі мен тыныс алудың кенеттен тоқтаған кездегі алғашқы көмек көрсету. | 1) Қазақстан Республикасы халықын террористік актілерден, үлкен апаттардан, табиғат апаттарынан қорғауға арналған әскери және бейбіт уақыттағы жүзеге асырылатын негізгі іс шараларды біл | 1) Оқу орыны және әскерилендірілмеген құрама ұйымдарында өткізілетін азаматтық қорғаныстың мақсатыры мен міндеттерін ашады.  2.Жаппай жою қаруларынан қорғану үшін жеке қорғаныс құралдарын қолданады. |
| 2) Террористік қауіп, кез келген төтенше жағдайлар төнгенде азаматтық қорғаныстың хабарлау дабылдары бойынша халықты дұрыс іс-әрекет жасауға дайындаудың маңыздылығын қабылдау. | 1) Қазіргі заманғы жаппай жою құралдарын қолдану кезіндегі күтпеген жағдайларды талдайды.  2) Әр түрлі сәтсіз оқиға жағдайларында алғашқы көмек көрсету түрлерін біледі. |
| 3) Апат болған аймақтарда зардап шеккендерге көмек көрсетуге арналған дағдылар мен біліктілікті қалыптастыру. | 1) Әр түрлі зақымдану түрлері кезінде таңғыш салуды жасай алады;  2) Жол-көлік оқиғасынан зардап шеккендерге алғашқы медициналық көмек көрсетеді.  3) Жеке қорғаныс құралдарын қолданады.  4) Ұжымдық қорғаныс құралдарының түрлерін атайды.  5) Техногендік сипаттағы қауіптерді атайды.  6) Халықты шоғырландыру мен эвакуация жүргізу тәртібі мен тәсілдерін атайды.  7) Криминогендік жағдайдағы мінез-құлық ережесін түсіндіреді.  8) Қолжетімді әлеуметтік желілерді қолдану, әлеуметтік желілерде қауіпсіз қарым-қатынас ережелерін түсіндіреді.  9) Жаппай зақымдануда алғашқы көмек көрсету ережелерін атайды. |
| **10** | **Технология-лық дайындық.** | 1) Дөңгелекті машиналарды жүргізу негіздері мен ережелері – Қазақстан Республикасының жол жүру саласындағы заңдары мен өзге де құқықтық актілері. Көлік құралдарының санаттары. Жүргізушінің жұмыс орны;  2) Жол қозғалысына қатысушылардың міндеттері – Қазақстан Республикасы Жол қозғалысы ережелерінде қамтылған негізгі ұғымдар мен терминдер. Жүргізушілердің, жаяу жүргіншілер мен жолаушылардың міндеттері. Жүргізушінің өзімен бірге болуы тиіс құжаттары;  3) [Бағдаршамдар мен реттеушінің сигналдары](http://www.carin.kz/pdd-rk/5/) – Бағдаршам мен реттеушінің сигналдары. Арнайы сигналдарды қолдану. Авариялық сигнал беру және авариялық тоқтату белгісін қолдану. Маневрлеу. Көлік құралдарын жолдың жүру бөлігіне қою;  4) Жол белгілері – Ескерту белгілері. Басымдық белгілері. Тыйым салу белгілері. Алдын ала жазылатын белгілер. Ақпараттық-көрсеткіш белгілері. Сервис белгілері. Қосымша ақпарат белгілері (тақтайшалар);  5) Жол таңбалары және олардың сипаттамалары – Таңбалардың жіктелуі. Көлденең және тік таңбалардың талаптарына сәйкес жүргізушілердің іс-әрекеті. Көлік құралдарын пайдалануға жіберу жөніндегі негізгі ережелері;  6) Қозғалыс жылдамдығы – Қозғалыс жылдамдығы. Басып озу, алда кездескен жол айрығы. Аялдама және тұрақ. Қиылыстардан өту. Жаяу жүргіншілер өтпелері және маршруттық көлік құралдарының аялдамалары;  7) Әртүрлі жағдайдағы қозғалыстар – Теміржол жолдары арқылы қозғалыс. Автомагистральдар бойынша қозғалыс. Тұрғын аймақтардағы қозғалыс.  Маршруттық көлік құралдарының басымдығы. Сыртқы жарық құралдарын және дыбыс сигналдарын пайдалану;  8) Жолаушылар мен жүктерді тасымалдау – Механикалық көлік құралдарын тіркеп сүйреу. Оқу жүргізулері. Жолаушыларды тасымалдау. Жүктерді тасымалдау. Велосипедтер, мопедтер, көлік-арбалардың (шаналардың) қозғалысына, сондай-ақ жануарларды жолдан айдап өтуге қойылатын қосымша талаптар. Тірек-қимыл аппараты бұзылған адамдардың қозғалысын қамтамасыз етуді қамтиды. | 1) Дөңгелекті мәшинелерді жүргізу ережелері мен негіздерін, жол белгілері мен жол айрықтарын, жол қозғалысына қатысушылардың міндеттерін білу. | 1) Дөңгелекті мәшинелерді жүргізу негіздері мен ережелерін сипаттайды.  2) Жол белгілері мен жол айрықтарын, жол реттеуші мен бағдаршамның белгілерін, жол қозғалысына қатысушылардың міндеттерін атайды. |
| 2) Жол қозғалысы ережелерін білу. | 1) Жаяу жүргіншілер мен жүргізушілердің міндеттерін түсіндіреді;  2) Көлік құралдары қозғалысының ережелері және жол белгілері түрлерін атайды. |

**5.Oқу-далалық жиынының оқыту нәтижелері және бағалау критерийлері. (ұлдарға арналған)**

|  |  |  |  |  |
| --- | --- | --- | --- | --- |
| **№** | **Бөлімдердің атауы** | **Бөлімдердің мазмұны** | **Оқыту нәтижелері** | **Бағалау критерийлері** |
| **1** | **Тактикалық дайындық** | 1) Әскери бөлімнің (бөлімшенің) қару-жарағы және әскери техникасы –Әскери бөлімнің (бөлімшенің) қарулануымен және әскери техникасымен, олардың атқаратын қызметтерімен, техникалық-тактикалық сипаттамаларымен танысу. Қарулану түрлері мен әскери техникаларды іс жүзінде көрсетуді;  2) Бөлімшенің ұрыстық және жорықтық орналасу тәртібі – Бөлімшенің ұрыстық және жорықтық орналасу тәртібі. Ұрыстағы сарбаздың міндеттері. Бөлімшені басқаруды;  3) Қорғанудың дербес құралдарын қолдануға жаттығу – Нормативтерді орындау: газтұмылдырықты кию, респираторды кию, «зақымдалушыға» газтұмылдырықты кигізу, жалпыәскери қорғаныс жабдығын кию. Дербес қобдиша және химиялық улануға қарсы пакет, олардың атқаратын қызметтері және пайдалану тәртібін;  4) Ұрыстағы сарбаздың әрекеттері – Сарбаздың ұрыс кезінде жаяу әрекет ете отырып қозғалу тәсілдері. Ядролық жарылыс кезіндегі әрекетті;  5) Қорғаныстағы сарбаз – Ату позициясына (атыс жүргізуге арналған орынға) орналасу. Оқпана қазу және оны бүркемелеу. Қарсылас ядролық қару қолданғанда, атысқа дайындық басталғанда, әуе қарсыласы туралы дабыл қағылғанда, радиоактивті, химиялық және бактериологиялық зақымдау туралы дабыл қағылғанда орындалатын әрекеттер. Қарсыластың танкілері мен жаяу әскерлері түрлі бағыттан шабуылдаған кезде тойтарыс беру. Әуе нысандары бойынша оқ атуды;  6) Шабуылдағы сарбаз – Шабуылға дайындалған кезде орындалатын әрекеттер. Жүріп келе жатып шабуылдау кезіндегі сарбаздың колоннада қозғалуы және бөлімшенің ұрыстық сапындағы өз орнын алуы. Өткелдердегі кедергілерден өту және шабуылдау. Траншеядағы жауды ату, граната лақтыру, қоян-қолтық ұрыс арқылы жою тәсілдері. Шабуыл кезінде радиоактивті (улаушы) заттармен зақымдалған жергілікті жерде әрекет етуді;  7) Бақылаушы сарбаз – Бақылау жүргізуге арналған орынды таңдау, оны жабдықтау және бүркемелеу. Нысандарды анықтау және бақылау нәтижелері туралы мәлімдеме жасау. Жергілікті жердің үлгісін құру және нысандарды үлгіде белгілеуді;  8) Шолушы сарбаз – Шолушы болып тағайындалған сарбаздың әрекеттері. Шолушылардың қозғалу, жергілікті жерді және заттарды шолу тәсілдері. Бақылау нәтижелері туралы мәлімдеуді қамтиды. | 1) Қазақстан Республикасы Қарулы Күштерінің қарулары мен әскери техникаларын білу. | 1) Шетел және Қазақстан Республикасы Қарулы Күштері қарулары мен әскери техникаларының сипаттарын салыстырады.  2) Жеке қорғаныс құралдары мен өз қаруларын қолданады. |
| 2) Ұрыстың әр түрінде жауынгердің іс-әрекетін білу. | 1) Жергілікті жерде жасырын жылжиды.  2)Оқпана қазып, жасырынады. |
| **2** | **Атыс дайындығы** | 1) Калашников автоматын жартылай бөлшектеу жəне жинақтау жаттығулары – Автоматты жартылай бөлшектеу жəне жинақтау, автоматтың бөлшектері мен механизмдерінің оқтауға дейінгі орналасу қалпын және ату кезіндегі бөлшек механизмдерінің жұмыс істеуімен танысуды;  2) Атуға ыңғайлануға жаттығу (АК-74, пневматикалық винтовка) – Оқжатарды патрондармен оқтау және оқжатарды сөмкеге салу. Атуға ыңғайлану (атуға қажет қалыпты қабылдау және автоматты оқтау). Ату (қарауыл мен өткізгішті орнату, иыққа тіреу, көздеу, шүріппені басу және ату кезінде автоматты мықтап ұстау). Атуды тоқтату, оқжатарды алу және атып болған соң автоматты тексеруді;  3) Қол гранаталарын лақтыру – Жарықшақты қол гранаталарын және танкіге қарсы гранаталарды лақтыруды;  4) Автоматтан (пневматикалық винтовкадан) ату – Автоматтан (пневматикалық винтовкадан) іс жүзінде атуды қамтиды. | 1) Кез-келген жерден әр түрлі жағдайда атыс жүргізу. | 1) Қаруды қолдану кезіндегі қауіпсіздік ережесін сақтайды.  2) Пневматикалық винтовкадан ату және Калашников автоматын толық емес бөлшектеп құрастырудағы нормативтерді орындайды. |
| 2) Танкіге қарсы жарықшақты қол гранатын лақтыру тәсілдерін білу. | 1) Қол гранатасын қашықтыққа лақтыру нормативін орындайды.  2) Қол гранатасын дәлдікке лақтыру нормативін орындайды. |
| **3** | **Қазақстан Республикасы Қарулы Күштері, басқа әскерлер және әскери құралымдарының жалпыәскери жарғылары** | 1) Әскери бөлімнің (бөлімшенің) орналасуы, өмірі және күнделікті тұрмыс-тіршілігі – Әскери бөлімнің (бөлімшенің) тарихы. Әскери қызметшілердің орналасуы. Ақпараттық-тәрбие жұмысына арналған бөлме. Қару сақтауға арналған бөлме. Сарбаз асханасы, спорт базасы, оқу қалашықтарын;  2) Рота бойынша тәуліктік кезекшінің міндеттері – Ротаның тəуліктік нарядының атқаратын қызметтері, құрамы жəне қарулануы, рота бойынша күндізгі кезекшінің атқаратын міндеттері. Өзінің кезекті міндетін атқаратын күндізгі кезекшінің бекетін жабдықтау жəне жарақтандыру, тікелей бастықтары келген кездегі, «Жиын» белгісі берілгенде, дабыл жəне өрт болған жағдайдағы күндізгі кезекшінің əрекеттері. Бос ауысымдағы күндізгі кезекшінің əрекеттері, күндізгі кезекшінің телефон бойынша мəлімдеме беру тəртібі. Ротаға басқа ротаның əскери қызметшілер келген кездегі, рота аумағынан мүліктерді шығару кезіндегі күндізгі кезекшінің əрекеттерін;  3) Сақшының міндеттері – Қарауылдық қызметке тағайындалу және қарауылдың атқаратын міндеттері. Бекет және оны жабдықтау, жарақтандыру. Бекетке шабуыл жасалған кездегі сақшының әрекеттерін. Қаруды қолдану тәртібін;  4) Бекеттегі сақшының міндеттері және орындайтын әрекеттері – Қаруды оқтау тәртібі. Бекетте тұрған сақшы қаруының орналасу қалпы. Бекетті тапсырған және қабылдаған, бекетте өрт болған және өзінің немесе көрші бекет маңында тәртіп бұзушылық орын алған жағдайдағы сақшының әрекеттерін қамтиды. | 1) Әскери бөлімнің оқу-материалдық базасын білу. | 1) Әскери бөлімдегі күн тәртібі ережесін түсіндіреді.  2) Оқ-дәрілер мен қарулардың сақталу ережелерін түсіндіреді. |
| 2) Ротаның тәуліктік кезекшілігінің міндеттерін білу. | 1) Рота бойынша кезекшінің міндеттерін орындайды;  2) Ротаға бастық келген кезде рота бойынша кезекшінің іс-әрекетін қайталап дағдыланады. |
| 3) Қарауылдық қызметті атқару ережесін білу. | 1)Посттағы сақшының іс-әрекетін тәжірибелік дағдыда көрсетеді.  2) Қарауылдық қызметті атқаруда штаттан тыс жағдайды талдайды. |
| **4** | **Саптық дайындық** | 1) Әскери сәлемдесу – Бір орында және қозғалыс кезінде орындалатын әскери сәлемдесулерді;  2) Саптан шығу және сапқа қайта тұру – Саптан шығу және сапқа қайта тұру. Бастыққа келу және одан кетуді;  3) Саптық тәсілдер және қарумен орындалатын іс-қимылдар – «Автоматты кеудеге!», «Белдікке!», «Қаруды қой!», «Қаруға!», «Қаруды!» тәсілдерін орындауды;  4) Бөлімшенің сабы – Бөлімшені өрістетілген сапқа және жорықтық сапқа тұрғызу. Бөлімшені өрістетілген саптан жорықтыққа сапқа тұрғызу және қайтадан өрістетілген сапқа тұрғызу. Бөлімшенің жинақталуы және жазылуын қамтиды. | 1) Орнында тұрғанда және қозғалыста әскери сәлемдесу тәртібін білу. | 1) Әскери сәлемдесу бойынша саптық дағдыларды орындайды; |
| 2) Саптық тәсілдерді қарумен және қарусыз орындау. | 1) Саптан шығу және бастыққа келуді орындайды.  2) Бөлімше құрамында саптық тәсілдерді орындайды. |
| **5** | **Әскери топография** | Азимут бойынша қозғалыс – Көкжиек тұстарын және магнитті азимутты анықтауға жаттығу. Азимут бойынша қозғалысты қамтиды. | 1) Магниттік азимут пен көкжиек тұсын анықтау. | 1) Картасыз таныс емес жерде бағдарланудың негізгі тәсілдерін түсіндіреді;  2) Көкжиек тұстарын анықтауда жергілікті нысандарды пайдаланады. |
| 2) Магниттік құлабыз (компас) көмегімен жергілікті жерде бағдарлану. | 1) Өзінің қадамын анықтап, қос қадаммен қашықтықты анықтайды.  2) Азимут бойынша қозғалыс сызбасын құрастырады. |

**6. Әдебиеттер және оқу құралдардың тізбесі**

**Негізгі:**

1. А.Н.Рыспаев, Е.Б.Адельбаев, Н.Т.Асипов, А.И.Рихтер, А.М.Ерекешев, А.С.Усербаев, Ж.А.Саткулов, С.К.Куптилеуова. , Алғашқы әскери және технологиялық дайындық- 1 бөлім, 10 сыныптарға арналған оқулық Кокшетау «Келешек-2030»,2019 ж.

E-mail: torg@keleshek-2030.kz

1. А.Н.Рыспаев, Е.Б.Адельбаев, Н.Т.Асипов, А.И.Рихтер, А.М.Ерекешев, А.С.Усербаев, Ж.А.Саткулов, С.К.Куптилеуова. , Алғашқы әскери және технологиялық дайындық оқу-далалық (лагерлік) жиыны - 2 бөлім, 10 сыныптарға арналған оқулық , Кокшетау:«Келешек-2030», 2019 ж.

E-mail: torg@keleshek-2030.kz

1. А.Б. Тасбулатов, Д.К. Майхиев, Е.Ж. Акимбаев, О.Ж. Мамырбаев Алғашқы әскери және технологиялық дайындық»- 1 бөлім, 10 сыныптарға арналған оқулық - Алматы «Мектеп» 2019 ж

<https://www.okulyk.kz/> [mektep@mail.ru](mailto:mektep@mail.ru)

1. А.Б. Тасбулатов, Д.К. Майхиев, Е.Ж. Акимбаев, О.Ж. Мамырбаев Алғашқы әскери және технологиялық дайындық оқу-далалық жиыны - 2 бөлім, 10 сыныптарға арналған, Алматы «Мектеп» 2019

<https://www.okulyk.kz/> [mektep@mail.ru](mailto:mektep@mail.ru)

1. В.А. Лим, А.В. Гудков , Алғашқы әскери және технологиялық дайындық», 11 сыныптарға арналған оқулық-Алматы «Мектеп» 2019 ж

<http://expert.mektep.kz/ru/shop/217159-11_klass/217198-nachalnaja_vojennaja_i_tehnologicheskaja_podgotovka_11/1>

**Оқытуға ұсынылатын құралдар тізімі:**

1.Мультимедиалық жабдық.

2.Электронды оқулық.